ತೆಂಗಿನ ಹಾಲನ್ನು ಆಯುರ್ವೇದದಲ್ಲಿ ತುಂಬಾ ಆರೋಗ್ಯಪೂರ್ಣವಾದುದೆಂದು ಪರಿಗಣಿಸಲಾಗುತ್ತದೆ ಮತ್ತು ಆಧುನಿಕ ದಿನಗಳಲ್ಲಿ ಇದು ವಿಪರೀತ ಲಿಪಿಡ್-ಅಂಶವಿದ್ದರೆ ಅದನ್ನು ಸರಿದೂಗಿಸುವ ಗುಣಗಳನ್ನು ಮಾತ್ರವಲ್ಲದೆ ಜಠರ-ಕರುಳಿನ ಪ್ರದೇಶದಲ್ಲಿ ಸೂಕ್ಷ್ಮಜೀವಿ-ವಿರೋಧಿ ಗುಣಲಕ್ಷಣಗಳನ್ನು ಹೊಂದಿದೆಯೆಂದು ಕಂಡುಹಿಡಿಯಲಾಗಿದೆ. ಇದನ್ನು ಬಾಯಿಯ ಹುಣ್ಣು‌ಗಳನ್ನು ಗುಣಪಡಿಸಲೂ ಬಳಸಲಾಗುತ್ತದೆ. ಇಲಿಗಳ ಬಗೆಗಿನ ಅಧ್ಯಯನದಲ್ಲಿ, ಎರಡು ತೆಂಗಿನಕಾಯಿ ಆಧಾರಿತ ತಯಾರಿಕೆಗಳನ್ನು (ತೆಂಗಿನ ಹಾಲಿನ ಹಸಿ ಬಿಸಿ ನೀರಿನ ಸಾರ ಮತ್ತು ಎಳನೀರು) ಔಷಧ-ಉಂಟುಮಾಡುವ ಜಠರ ಹುಣ್ಣಾಗುವಿಕೆಯ ಮೇಲೆ ಅವುಗಳ ರಕ್ಷಣಾತ್ಮಕ ಪರಿಣಾಮಗಳಿಗಾಗಿ ಅಧ್ಯಯನ ಮಾಡಲಾಯಿತು. ಎರಡೂ ಅಂಶಗಳು ಹುಣ್ಣಾಗುವಿಕೆಯ ವಿರುದ್ಧ ರಕ್ಷಣೆಯನ್ನು ಒದಗಿಸುತ್ತವೆ, ತೆಂಗಿನ ಹಾಲು 54%ನಷ್ಟು ಮತ್ತು ಎಳನೀರು 39%ನಷ್ಟು ಇಳಿತವನ್ನು ಉಂಟುಮಾಡುತ್ತವೆ. ಆದರೆ, ಹೆಚ್ಚು ಪರ್ಯಾಪ್ತ ಕೊಬ್ಬು ಮತ್ತು ಸಕ್ಕರೆ ಅಂಶವನ್ನು ಹೊಂದಿರುವುದರಿಂದ ತೆಂಗಿನ ಹಾಲು ಹೃದಯರಕ್ತನಾಳದ ತೊಂದರೆ ಇರುವವರಿಗೆ ಅಷ್ಟೊಂದು ಉತ್ತಮವಾದ ಆಹಾರವಲ್ಲ.

ಆರೋಗ್ಯದ ಮೇಲಾಗುವ ಪರಿಣಾಮಗಳು
ಪಾನೀಯಗಳು
ತಯಾರು ಮಾಡುವಿಕೆ
ಆಲ್ಕೊಹಾಲ್